קיימת גמישות רבה עם יפוי כח מתמשך להבדיל מאפוטרופוס אשר לבטלו יש לפנות לבית משפט ולקבל את הסכמתו את יפוי הכח המתמשך ניתן לבטל בכל עת בהודעה על ביטול לאפוטרופוס הכללי וכל עוד לא הגביל האדם את עצמו מביטול.
המינוי יפקע אם הודעת מיופה הכח שאינו מעוניין עוד לשמש כמיופה כוח, אם הגיע מועד לפקיעתו בהתאם לקבוע ביפוי הכח המתמשך ,אם מיופה הכח הופך בעצמו להיות לא כשיר למשל אם מונה לו אפוטרופוס, אם הוא מונה בשל היותו בעל מקצוע ורשיונו נשלל. בנוסף אם מיופה הכח שמונה הוא בן זוגו של האדם ובני הזוג התגרשו, הקשר הזוגי פקע, יפקע המינוי.
על מיופה הכח או מי מטעמו למסור הודעה על הפקיעה. במידה ויפוי הכח המתמשך טרם נכנס לתוקף ומיופה הכח לא יכול לשמש כמיופה כח על האדם הממנה להודיע לאפוטרופוס הכללי.
יפוי כח מתמשך הוא מסמך מתקדם ונאור, אשר נועד להחליף את הצורך במינוי אפוטרופוס. כאשר אדם נמצא לא כשיר ולא מסוגל לקבל החלטות אם האדם לא נערך מראש עם יפוי כח מתמשך כנראה שנצטרך למנות לו אפוטרופוס שיטפל בעניינים שלו.
יפוי כח מתמשך מאפשר לכל אדם מעל גיל 18, כשהוא צלול וכשיר לקבל החלטות, לקבוע כיצד ינוהלו עניניו- האישיים, הרכושיים ו/או הרפואיים (כולם או חלקם) במידה והוא לא יהיה כשיר לקבל החלטות ומי יהיה מיופה כוחו- זרועו הארוכה לטפל בענייניו.
עריכת יפוי כח מתמשך תציף את רצונך ותבטיח את זכות הבחירה שלך, תבטיח שלא תהיה נתון להחלטות של אחרים - לא של בית משפט ולא של אפוטרופוס שבית משפט ימנה. אתה קובע הנחיות מראש כשאתה צלול לסיטואציות שאדם עשוי להיתקל בהן כאשר לא יהיה כשיר.